Ribe Stifts Adresseaviser, 1842-01-19
Den allerede af flere Blade tidligere omtalte allerbøieste Resolution om Varetægts-Fængslernes bedre Jndretning er dat. 20. f. M. og læses udførligt i "Collegial-Tidenden. Jfølge samme skal det ved Opførelsen af nye Arrest Bygninger uomgængeligt iagttages, at der indrettes særlige Arrest, kamre, der skulle have idetmindste 12 Fods Længde, 7 Fods Brede og 9 Fods Høide, men foruden disse særlige Celler bør der ogsaa være et passende Antal større Arrester, hvori flere, og idetmindste 3 Fanger kunne være indsluttede. Der bør derhos paa hensigtsmæssig Maade sørges for Arresternes Opvarming om Vinteren, ligesom der og bør drages Omsorg for, at der, saavidt muligt, i den mørke Aarstid kan være Belysning i Arresterne for de Fanger, som ønske at beskjeftige sig om Aftenen. Saa bør og ethvert Arresthuus være forsynet med 1 eller muligt 2de Arrestgaarde, hvor Fangerne, under behørigt Opsyn kunne faae nogen Tids daglig Bevægelse i fri Luft. Betræffende den øvrige Bygningsmaade og Jndretning, navnlig med Hensyn til at forhindre Lydens Forplantelse, bør de af den under 8 April 1840 nedsatte Commission for Straffe Anstalternes bedre Jndretning fremsatte Bemærkninger meddeles ved Øvrigheder til Benyttelse under Udarbeidelsen, af Planerne til nye Arresthuses Bygning og Jndretning. Saa bor der og sørges for, at Arrestforvareren erholder en passende og for det ham paaliggende Tilsyn med Alt hvad der foregaaer i Fængslet bekvemt situeret og indrettet Bopæl. De samme Grundregler, der som foranført, blive at lagttage med Hensyn til nye Arresthuse, skulle, saavidt muligt ogsaa anvendes i de nuværende Arresthuse, saa at de, hvor det er gjørligt, indrettes i Overeensstemmelse dermed. Saa bør og de ældre Arresthuus Bygninger, som aldeles ikke kunne modtage en saadan forbedret Jndretning, efterhaanden ombyttes med andre lignende og hensigtsmæssigere. H. M. Kongen vil derhos, at ovennævnte Commission udarbeider et Reglement for en hensigtsmæssigere Fængselsdisciplin, ved hvis Udarbeidelse den kan tilkalde saadanne med Arrestvæsenet bekiendte Mænd, hvis Jndsigt og Erfaring den kunde ønske derved at benytte. J bemældte Regulativ skal det være en Grundregl, at alt Samkvem imellem Fangerne, der kunde være til Skade for Undersøgelsen eller befordre indbyrdes Fordærvelse, omhyggeligen afværges. Der bør og sørges for at forskaffe Fangerne Leilighed til Læsning af religiøse og andre nyttige Bøger som til Sysselsættelse med Haandarbeide, hvis Udbytte tilfalder dem selv, og hvorfor det skal være dem tilladt at forskaffe sig bedre Underholdning og Bekvemligheder, end der paa offentlig Bekostning ydes dem; thi der bør ikke paaføres Fangerne større Lidelser, end de, som ere nødvendige Følger, af deres Friheds Jndskrænkning. For saavidt det maatte være fornødent bør Materialier til saadant Arbeide forskaffes dem fra Fattigvæsenet, imod Godtgjørelse af Arbeidets Proven. Det vil og under Regulativets Udarbeidelse blive at tage under Overveielse, om det ikke maatte være gavnligt, at der paa ethvert Sted, hvor der er Arresthuse, indrettes Comiteer, som tilligemed den Øvrighed, hvem Bestyrelsen af Arresthuset tilkommer, skulde have at vaage over Regulativets Overholdelse, navnlig til yderligere Betryggelse for Arrestanternes forsvarlige Behandling. Endelig paalægges det Cancelliet at sørge for, at Arrestforvarerens Kaar saaledes forbedres, at saadanne Bestillinger desto sikkrere kunne blive besatte med dulige og paalidelige Mænd, og at disse kunne finde deres Udkomme ved deres Lønninger og de øvrige med deres Bestillinger forbundne Jndtægter, uden at være nødsagede til at befatte sig med andre Forretninger, der ville være dem til Hinder i, med fornøden Aarvaagenhed at varetage deres Tjeneste. (Rand. Av.)